Betroubaarheid in voertuie - Forum Topic
Total Replies: 250 290
Total Views: 83 149 793
Forums / 2. FAQ & General Chat / Betroubaarheid in voertuie
views: 39 289 041
Ek het al baie gewonder hoe word betroubaarheid in voertuie gemeet? Die een voertuig rebriek skrywer verskil hemelsbreed van sy eie knie in 'n ander land wat dit duidelik maak niemand weet waarvan hy of sy praat nie wat die kriteria waarteen betroubaarheid gemeet word is nie vasgemaak met reels nie. Dis waarom almal duimsuig as daar gepraat word oor betroubaarheid.
Die een persoon sal vir jou sê betroubaarheid en verkope is dieselfde ding. Die ander ou sal betroubaarheid met herverkoopswaarde vergelyk. So kan ek nog baie goed noem. Vat byvoorbeeld die Izuzu kb250. Hy is volgens my betroubaar. Hy is nie die beste verkoper met die beste herverkoopswaarde nie maar hy is 'n werkesel wat sy ding doen teen sy tyd en spoed. En ja hy breek nog ook as jy hom 130km/h wil ry.
Nerens word daar in die mototrbedryf na MTBF, MTTF en MTTR gekyk nie. Dis al hoe betroubaarheid gemeet kan word. In 'n mate word daar na 'n gemiddelde herstel koste gekyk.
Dis waar ek dink ons as verbruikers die bal misslaan wat betroubaarheid betref. Vir my is betroubaarheid waar 'n vervaardiger sy voertuig max in 'n lab toets todat hy ontplof agv hitte en werksvermoee. Waar voertuie in max hitte getoets word vir lang ure totdat hy oppak. In woestune, ys, berge ens.
Ek persoonlik kyk nie baie na betroubaarheid nie wat ek voel die vervaardiger moet pa staan as iets sou breek. Met 'n 7 jaar of 200 000 km is amper voldoende vir 'n bietjie gerusstelling dat die produk betroubaar is. Volgens my is maar min voertuie van oor die 200 000km nog padwaardig. As jy hom na 'n toetssentrum toe vat sal hy iewers 'n probleem of twee hê al dink jy hy is 100%.
02 Mar 2020 @ 13:30:54 pm
Darm is die voertuig wat ek besit betroubaar. Anders sou ek hom nie gekoop het nie.
02 Mar 2020 @ 13:32:54 pm
Wat sien jy as betroubaar?
02 Mar 2020 @ 13:34:56 pm
Daar is niks omte sien nie, dis omte weet.
02 Mar 2020 @ 13:37:37 pm
Ek stem saam met jou dat betroubaarheid gemeet behoort te word. En dit wat jy noem is vir ons belangrik wat daarmee werk, maar nie altyd vir Jan publiek daar buite nie. Die MTBF word ook verskillend gemeet van produk tot produk. Sommige in ure, min en selfs sekondes. Ander in aantal cycles en op 'n wapen bv aantal skote voordat 'n onderdeel vervang word.
Wat is die manier waarop ons dit wil meet?
Op 'n voertuig sal ek bv kyk na sy diens intervalle en dan watse onderdele word op seker kilometers vervang bv "cambelt" "water pomp" ens. Dis alles kostes wat vooraf deur die vervaardiger bepaal is moet vervang word op die gegewe tyd/diens. 'n Skokbreker as jy dit apart koop kan bv 9 mljoen vlak indruk fases van 'n sekere diepte hanteer en dalk net 10 000 van totale indruk fases. Maar op 'n voertuig meet ons dit as hy moet tenminste 120 000km haal.
Die probleem is die is tipies informasie wat nie aan Jan publiek bekend gemaak word nie. So dis nie moontlik vir jou om die tipe van vergelykings te tref tussen verskeie voertuie nie.
Ek vermoed al wat ons basies kan doen is vind uit wat is die diens intervalle en die kostes daaraan verbonde. Kyk na die waarborge wat gegee word en maak dan maar so jou beslissing.
Dit is die naaste wat ons bv met die aankoop van 'n voertuig by MTBF gaan uit kom.
02 Mar 2020 @ 13:37:49 pm
Dit is 'n relatiewe begrip en dit kan 'n kontroversiële gesprekvoering wees. Ek gaan my dus daarvan onttrek omdat........
02 Mar 2020 @ 13:51:34 pm
Ek dink nie betroubaarheid kan enigsiens in 'n laboratorium gemeet word nie. Veiligheidseienskappe wel. Jy kan seker 'n masjien laat brul tot hy uitmekaar spring, maar beide het niks met betroubaarheid te doen nie. Dis nie wat die eienaar met sy voertuig gaan doen nie. Ook nie die statistiek wat bymekaargemaak word oor foute aan voertuie nie. Daar is 'n gesegte dat die trappe van vergelyking van lieg is: leun, groot leun, statistiek. Dat foute, gewoonlik kleines, in voertuie herstel word gedurende die waarborgtyd, sê niks van hoe betroubaar die voertuig vir die res van sy lewe sal wees nie. En rubriekskrywers behoort hulle geensins daaroor uit te laat nie. Hulle het maar 'n splinternuwe voertuig vir 'n paar dae in hulle besit. Betroubaarheid word ook 'n lang tyd waargeneem.
Ek lees graag resensies oor voertuie en enige duurder verbruiksartikel, op verbruikersforums as ek in die mark is vir iets nuut. Hello Peter is een, maar ongelukkig kry jy daar net die klagtes. Ek verkies die Australiese forums. Die aard van die land is baie soortgelyk aan ons eie land. Hulle is baie meer uitgesproke as ons en jy kan daar beter insig kry. Almal stem ook nie saam nie- sommige verbruikers vind item X puik terwyl 'n ander meen dis pure gemors. As jy 'n hele aantal gelees het, kan jy wel jou eie afleidings maak.
En net so terloops: Om 'n voertuig te koop omdat jy glo hy gaan 'n goeie herverkoopwaarde het, is valse ekonomie. Die verskil tussen die nuwe pryse van voertuie is baie hoër as die verskil in hulle inruilwaardes.
02 Mar 2020 @ 13:52:56 pm
Die gesegde is............... "Om te meet is om te weet"................
Nou wat meet jy op 'n voertuig wat vir JOU betroubaar is?
Aantal km gery voordat iets breek.
Of net km gery voordat hy gediens moet word.
Wat van hy het 'n 200 000km waarborg. (Dis al iets om aan te dink)
Beskou jy 'n voertuig as betroubaar omdat baie mense dieselfde voertuig ry.
Beskou jy 'n voertuig as betroubaar omdat hy kort afstande gemaklik en sonder probleme in die stad mee ry.
Of eerder een wat oor lang afstande van dorp tot dorp teen hoë snelhede ry.
Goeie oop pad kilos of
Baie in die dorp kilos
Wat van plaaspad kilos
Betroubaarheid is verseker soos Heindrich sê 'n relatiewe begrip as jy dit nie fisies meet nie. Die persepsie daarvan verskil van persoon tot persoon......................... net tot iemand 'n metode van meet daaraan koppel. (Toets spesifikasie)
02 Mar 2020 @ 13:53:50 pm
Voertuie word intensief getoets vir veiligheid tydens botsings. Voertuie word in yskamers getoets totdat probleme ondervind word. Voertuie word in max son en weer kondisies getoets deur vervaardigers. Tog na alles wonder ek of die gemiddelde klient hom hieraan gaan steur of sy voertuig deegliks getoets is onder alle onstandighede.
Gereeld kom dit in gesprekke na vore dat vervaardigers ons as kliente gebruik om hulle voertuie te toets. In baie gevalle dra dit water waar voorvalle verhoed kon gewees het. Die vervaardigers kruip weg deur te noem dis 'n ontwerps fout en dit moet reggestel word. Kyk na byvoorbeeld hoeveel voertuie wat brand. Dis kom voor by alle make.
Leon uit jou brief lui ek dan af dat jy eerstens ook na waarborge kyk en dan na toets resultate. Ek sal nie 'n voertuig koop agv insette of toetse van 'n rebriek skrywer nie.
02 Mar 2020 @ 14:07:53 pm
Betroubaarheid van enige voertuig kan nie op papier gemeet word nie.
Koos en Piet koop elkeen n VW Citi Golf nuut. Hulle alby ry 100 000km. Koos het geen probleme, Piet het van dag 1 af probleme. Clutch brand uit, sy brandstof verbruik is hoog, sy kar se bande hou nie. Hy is 3 keer betrokke in ongelukke.
So is Piet se kar onbetroubaar?
02 Mar 2020 @ 14:12:56 pm
In my gedagte gang se lyn is die waarborg 'n direkte indikasie dat die vervaardiger dit duidelik stel niks sal met die voertuig verkeerd gaan vir die aangeduide kilometers solank die voertuig binne sy bedoelde vermoë gebruik word en gediens word soos wat die vervaardiger verlang nie.
Dan kan 'n vervaardiger 'n chapperige waarborg gee maar tydens die eis daar teen baie praat en niks doen nie.
Soos maar oor die algemeen kom dit neer op tyd sal leer.
Vat vinnig die Amarok met sy 2Liter enjin en twin turbos. Kyk toe die tipper die liggesien het was daar 'n gespot en 'n gepraat oor hoe kan die klein enjin so groot werkverrigting het. Na 'n paar jaar in die pad af stap daai enjin 100% en het tyd ons geleer van sy betroubaarheid. Weereens 'n persepsie maar darem 'n persepsie gemeet oor tyd.
02 Mar 2020 @ 14:51:23 pm
Vervaardigers trek 'n duidelike lyn in die sand as dit by "Customer Abuse" kom.
02 Mar 2020 @ 15:07:27 pm
My voertuig word elke 20 000km gediens en vorige voertuig elke 25 000km met 3 jaar waarborg.
Dit is alreeds vir my 'n indikasie da voertuig betroubaar behoort te wees.
Soos enige meganiese of elektroniese onderdeel kan dit enige oomblik ingee maar die waarborg stel my gewoonlik gerus.
02 Mar 2020 @ 15:56:52 pm
Waarborge is maar almal naastenby dieselfde. Vervaardigers kan nie bekostig om korter waarborge te gee nie, hulle moet maar naastenby by die industienorm bly. Lank gelede toe ek begin motor bestuur het, was waarborge maar kort- sowat ses maande as ek reg onthou. Die veronderstelling was dat enige fabrieksfoute in die tyd na vore sou kom en herstel sou word. Daarna was jy maar op jou eie. Maar om voertuie te herstel was was destyds goedkoop en eenvoudig sodat baie mense dit self kon doen, en jy was nie juis te bekommerd oor die kort waarborgtyd nie- dit was maar die industrie norm.
My tweedehandse Anglia se koppelaar is volledig, nogal op 'n Saterdag, in 1970 teen R13,00 in Scottburgh vervang toe ek daar met vakansie was. Dit klink ongelooflik min, maar rande het toe heelwat verder getrek. Dit was nogtans relatief baie goedkoper as vandag- sowat 10% van my destydse maandelikse salaris. My Kugadaarenteen, se koppelaar is bietjie meer as 'n jaar gelede teen R65,000 vervang wat meer as meeste mense se maandelikse salaris is.
As 'n vervaardiger destyds 'n langer waarborg gegee het, is daar gesê dis omdat hy weet die voertuig is swak en hy gaan gou breek, nou probeer hy so kopers lok. Ander mense het weer gesê dis omdat hy baie vertroue in sy voertuig het en dus nie dink dat hy in die verlengde waarborgtyd groot hersteluitgawes sou hê nie. Wie was reg? vandag sal niemand 'n nuwe voertuig met 'n kort waarborg koop nie.
Maar die lang waarborgtyd is nie 'n aanduiding dat jy nie probleme gaan hê nie. Fabrieksfoute kan miskien vinnig na vore kom, maar komponente gee soms in voor hulle verwagte of beplande lewensduur bereik is.
Ek dink betroubaarheid is maar 'n gemiddelde kommervrye lewe van 'n sekere model. As 'n sekere model 'n gemiddelde kommervrye lewensduur van X jare het, beteken dit nie dat alle voertuie van die model hulle so gaan gedra nie. Sommiges gaan swakker doen en ander weer beter. Ek is ook oortuig dat mense wat sag met hulle voertuie werk, beter as verwagte betroubaarheid uit hulle gaan kry.
02 Mar 2020 @ 15:57:05 pm
My definisie van "betroubaar" is dat dit my nie in die steek moet laat nie.
So al my voertuie, Mini, Beetle Chev, Ford, Mazda, Hyundai ens was almal "betroubaar".
02 Mar 2020 @ 16:06:07 pm
Betroubaarheid in n voertuig le vir my daarin dat ek ter enige tyd in hom kan klim en ver kan ry met n geruste gemoed.
Daar is die uitsonderlike gebeurtenis waar jy dan gestrand kan sit en dit is waar die diens verskaffer dan sy belofte moet nakom. Ek glo dienste moet gedoen word en wanneer iets stukkend is herstel dit dadelik of so gou moontlik.
Ons het met meganies goed te doen wat nie voorspelbaar is nie. Soos n vlieenier in n vliegtuig klim en vlieg, plaas hy ook sy vertroue op die meganiese en elektroniese gedeeltes en dit is maar net behoorlike instandhouding wat verseker dat hy veilig land. MAAR dit het ookal gefaal.
Ek weet egter Wie ek ten VOLLE op kan vertrou en bring my veilig van punt A na punt B.
Volgens my siening is Mazda die betroubaarste voertuig, ek het baie van hulle gery( van Tarzan karretjie tot nou BT50), maar dit maak nie jou siening van Toyota as betroubaarste voertuig verkeerd nie. Jy het jou eie unieke onderving met jou keuses.
Maar my penny
02 Mar 2020 @ 16:48:16 pm
Hierdie gesprek kan laaaaa...ank neem! Vervaardigers werk wel met MTBF, ens. (ek weet ek is partymaal in kontak met 'n snr ingenieur van Ford in die VSA). Maar....die syfers word nie direk aan jan Publiek gegee nie, bloot omdat Jan Publiek dit nie regtig sal verstaan nie. As gewone koper sien jy dit wel in 'n ander vorm synde die waarborg tydperk en afstand (nie te algemeen bekend nie maar jy betaal vir daai waarborg, dit is reeds ingereken in die koop prys!). Om dinge nog meer kompleks te maak is dit in wese 'n redelike klomp statistiek wat hier inskop (dis hoekom daar 'n verskil is tussen Koos en Piet se Citi Golfs.... dit beteken egter glad nie dat as ene gereeld breek...'n sg. "lemon" in Amerikaans...alle Citi Golfs nikswerd is nie, al wat die sg. betroubaarheid jou vertel is dat jy dalk 'n beter waarskynlikheid het dat joune OK sal wees). Kyk ook bv na waarborg tye....Hyundai as ek reg onthou is 7 jaar, Ford 4 jaar, Toy 3 jaar, Isuzu 5 jaar, Audi 5 jaar en so aan. Dan om mens nog meer deurmekaar te maak is daai Hyuandai wat hier vir 7 jaar gewaarborg word (200 000km) in Brittanje oorpronklik vir 10 jaar gewaarborg - toe dink ek Hyundai het agtergekom hulle somme werk nie so mooi nie, so nou in Brittanje is dit slegs 5 jaar maar met onbeperkte km! Ek het bv 'n Audi A4 quad cam V6 voertuig gekoop in 1998 (nuut) fantastiese motor maar met 'n 2 jaar of 60 000km waarborg, en op 62 000km begin al die probleme. Beteken dit Audi is gemors? Nee ek dink nie so nie, ek het waarskynlik net 'n sg. "Vrydag" model gekoop? Hoe maak mens nou sin uit "betroubaarheid"? Dink ons gaan besig raak op die draad!
02 Mar 2020 @ 18:56:03 pm
Ek het ook al baie daaraan geding en agtergekom dat selfs die "so called" betroubaarste voertuie kan jou aanhoudend probleme gee en dit op plekke waar jy nie wil he dit moet gebeur nie.
Daar is wel voertuie wat n reputasie opgebou het as baie betroubaar en voertuie wat n baie slegte reputasie het en vandag word van hulle weer gesien as n meer betroubare voertuig as voorheen (soos Audi 25 jaar gelede). Dan is daar daardie voerduie wat so tussen-in die twee is.
Dan is daar die mense wat terugvoering gee oor voertuie wat hulle besit. Van die mense sal n groot ding maak van iets klein en se dis n onbetroubare voertuig en ander sal dit sien as n klein "nuisance" issue wat niks met betroubaarheid van die voertuig te doen het nie. As daar iets verkeerd gaan met n voertuig, maar hy bring jou nog steeds met redelike veiligheid by die huis (soos in limbo mode), is dit n onbetroubare voertuig?
Die waarborg wat jy kry saam met jou nuwe koop kan nie gebruik word as n maatstaf om betroubaarheid te bepaal nie, maar dit is lekker om te weet jy kan regmaak sonder dat dit jou iets uit die sak jaag.
As betroubaarheid jou nommer een oorweging is vir n nuwe voertuig, en jy geen kans wil vat nie, koop dan n voertuig gebaseer op reputasie vir betroubaarheid en nie op wat n tydskrif of n verkoopsman jou vertel nie.
02 Mar 2020 @ 20:01:58 pm
Julle het amper elke denkbare ding genoem.
Dit is however hoeveel vertroue die vervaardigers in hulle eie produkte het. Vat byvoorbeeld Hyundai kyk na sy waarborge. Dit is vertroue.
Dan baie belangrik se ek jy Kan nie n voertuig se betroubaarheid werklik meet as Hy van die vloer af is nie. Jy weet mis nie wat se clown wat nie Kan bestuur het him best gehad buiten as jy eienaar van nuuts af is. Dan hoe meet en weeg jou betroubaarheid as een toilet paper rond the en 500 000 op die klok sit en n ander werk opn myn of plaas. Alle bakkies is ewe goed, dit is hoe jy na hom kyk.
02 Mar 2020 @ 20:19:36 pm
Ek dink ons praat hier baie van wat ons verwagtinge is en nie noodwendig wat die vervaardiger se ingeboude verwagtinge is nie. Hoewel min sal saamstem bly dit 'n besigheid met die klem op winsgewendheid. "MTBF" is dan ook iets wat gereeld aan gewerk word. Daar is bepaalde tydperke of kilos wat iets moet hou en dan MOET ingee sodat die fabriek se onderdele gekoop kan word.
Met die hoeveelheid elektroniese toerusting kan ons maar gaan kyk na kliente se verslae en sien dat hoe meer gadgets daar gebruik word hoe laer is die betroubaarheid.
Hier word betroubaarheid gemeet aan hoeveel dinge aandag nodig het omdat dit nie reg werk nie. So v d verslae word gekyk na hoeveel dinge gee in en hoe gereeld. Neem bv iets wat jou nie verhoed om te ry nie maar wel gereeld kan maak dat jy na 'n werkswinkel moet gaan. Sou jou voertuig wat se ligte draai saam met die stuurwiel nie werk nie en dis 'n onbetroubare item kan dit gereeld ingeboek word. Dit het dalk nie gefaal maar haak net by tye vas. Word dit gesien as gefaal?
Verder het ons te doen met leeftyd tydperke wat die heeltyd verkort op elektroniese komponente. So 10 jr terug was die gemiddeld omtrent 10jr se lewe en met tyd het dit verkort na 'n verwagte 5jr. Omdat dit draai om geld word daar voortdurend gekyk na goedkoper komponente wat darem die waarborgtyd kan deurstaan. Bogenoemde syfers is verkry van die grootste wereldwye vervaardigers sodat groot instansies sal wees wat om te verwag. Sekere Chinese vervaardigers gebruik bv kapasitors met 'n kort lewe suiwer omdat die volts waarteen dit kan werk te naby aan normale volts is. Die veiligheids faktor is baie laer. Jorg het juis op 'n draad aangedui die ouer mense het dinge "over design". Vandag kan dinge baie keer net nie "gestress" word nie dan gee dit in. Kyk maar gerus hoe dun is die drade van ligte as in aanmerking geneem word hoeveel krag deur hulle moet vloei. Hier is ook nie altyd 'n "safety margin" want sou drade smelt word maklik die hele "loom" vervang.
Ek was bv betrokke by besprekings van 'n Chinese vervaardiger wat glad nie saamgestem het met die 20jr leeftyd van enkel sel batterye. Hulle het gevoel hulle bou dit net om sowat 5 jr te hou. Hierdie 20jr batterye is landswyd in gebruik gewees toe ek nog insae daarin gehad het. Of daar wel geval is vir die korter leeftyd batterye sal ek nie kan se nie.
Betroubare verslae is wel beskikbaar wat deur eienaars ingevul word en gee 'n goeiew aanduiding. Mens moet net bereid wees om navorsing te doen.
Verder wat die toets van voertuie aan betref is ons lankal verby die punt wat toetse bv in die Noord Kaap se warm klimaat gedoen word voor daar in produksie ingegaan word. Iets soos die Kuga se probleem sou nie daar gewees het nie as voldoende toetse gedoen was soos dekades gelede. Ons hoor net nie meer so gereeld van 'n nuwe model wat die speurders ontdek het wat in die Noord Kaap getoets word nie. Met so baie voertuie ingevoer gaan dit oor massas en baie foute kom eers aan die lug in SA se warm toestande.
Nee ek glo nie wat in die verlede gedoen is word meer gedoen nie. Dit kos net te veel. Die veiligheid is egter iets wat nog baie aandag geniet weens die eise wat ingestel kan word. Hier doen die EU en US baie goeie werk.
02 Mar 2020 @ 20:20:28 pm
Snaakse ding die betroubaarheid! Bv Brommer het met enige geleentheid galgebraak oor 'n spesifieke vervaardiger en spesifieke agent. Ek het sedert 2008 in totaal 5 voertuie (2 vir my dogter en 3 vir my) van die vervaardiger en by die spesifieke agent gekoop en laat diens. Nog nooit enige issues met beide gehad nie en sal maklik weer met hulle besigheid doen - dus wat my aanbetref 'n betroubare produk? Ek het voorheen my A4 genoem wat dalk "minder as betroubaar" was, op dieselfde noot het my oorle' pa in 1976 'n nuwe Audi 80 (wie onthou die ene nog!) gekoop. Van dag een af probleme en des jare was waarborge maar 12 maande of 20 000km. Op 'n punt het ons sy robbish Solex vergasser vervang met 'n Weber 36...toe is daai Audi wat hy oorspronklik moes wees en die oubaas het hom tot in sy 90's bestuur met geen verdere probleme nie...Nou vir die deng....ekself is nie lief vir Hyundai nie, SWAMBO het 'n diesel Getz gehad en behalwe die eerste 2 jaar probleme vir Afrika. En elke waarborg eis was 'n missie, eers toestemming by hoofkantoor kry, en dan wag vir onderdele partymaal so lank as 3 weke....maar dit was rondom 2008, so dalk is dit beter vandag want hulle 7 jaar waarborg het eers daarna verskyn. Dink die punt is wat ons as "betroubaarheid" bestempel is baie keer eintlik maar net ons eie persepsie en met geen statistiese relevansie nie?
02 Mar 2020 @ 21:55:13 pm
Ek dink om mens se eie bias te verwyder as mens die verlengde waarborg instansies se syfers gebruik is die speelveld redelik gelyk. Hier word gekyk na koste, frekwensie ens soos op die instansie se databasis. Syfers is geoudit en een v d kriteria is bv as die koste gewoonlik hoog is soos vir Toy en dit gebeur minder gereeld dan kan die indeks steeds hoog op die lys wees.
Syfers soos van die UK verkry.
02 Mar 2020 @ 22:32:55 pm
Enige idee of dit onlangse syfers is, baie interasante terug voering 🙏
03 Mar 2020 @ 07:18:34 am
In vandag se tye met die kriminaliteit in die land moet jou voertuig nie gaan staan en breek iewers op die pad nie.
Dit kan in party gevalle jou en jou gesin se doodsvonnis beteken.
03 Mar 2020 @ 07:55:13 am
verlengde waarborge op voertuie het hulle voordele en nadele.
Byvoorbeeld----Verbruikers word vriendelik verplig om die voertuig vir 7 jaar in 'n 100% werkbare toestand te hou deur by die vervaardiger te diens teen 'n mal buitensporige bedrag.
Op die ou einde is die voertuig in 'n goeie werkbare toestand en die eienaar is platsak.
03 Mar 2020 @ 08:27:42 am
Ja, dis vir my oor 'n probleem Zack. Met die moontlikheid dat vervaardigers dalk nie meer toegelaat sal word om aan te dring dat dienste slegs by hulle agente gedoen kan word nie, kan die prentjie dalk verander. As hulle die lang waarborge behou, beteken dit hulle loop die risiko maar maak nie die wins op dienste nie. Maar ek skat watter diensstasie jy ookal gebruik sal seker verplig wees om oorspronklike onderdele te gebruik, maar dis ook weer 'n ander storie. Is 'n waaierband wat in 'n Toyota verpakking kom, maar deur Gates vervaardig is, meer oorspronklik as een wat ek by Midas koop in hulle verpakking maar ook deur Gates vervaardig is- net die prys is baie laer?
Ford het na die berugte Kugabrande, die waarborgtyd van vier jaar of 120,000 km, vir alle Kugas wat reeds op die pad was, verleng na 200 duisend kilos of ses jaar. Myne se koppelaar het na ongeveer vyf jaar ingegee. Sonder die verlengde waarborg sou dit my R65,000 gekos het, toe gelukkig moes Ford betaal.
03 Mar 2020 @ 09:03:08 am
Baie goeie punt Zack. Ek sien op Tv nou daar word baklei om die reel te verander dat jy jou voertuig Kan laat diens waar jy will en nog steeds jou waarborg behou.
Wonder wat met dit sal gebeur. Verligting op ons beursies maar later is die wereld vol teeedehandse karre wat nie deur bevoegte mechanics gediens was en sit met n goeie kwaliteit Kar wat vol twak pirate parte is. Makliker so om n wit Olifant te koop. Ook sou jy probleme ondervind trek almal net hul skouers op en wys vingers na mekaar.
03 Mar 2020 @ 09:24:49 am
Bar Oor---ek persoonlik sal maar hou by die vervaardigers om my voertuig te laat diens.
Die tegnici werk elke dag op dieselfde voertuie dag na dag. Hulle ken die nukke van elke model. Dit gaan ook 'n bietjie verder. Elke vervaardiger het sy special tools wat net op hulle eie voertuie werk. Ek praat nie eers van hulle toetsprogramme en maandelikse update van hoofkantoor nie. As daar 'n algemene probleem op 'n model is sal die vervaardiger 'n regstelling uitstaaur na al sy hangelaars om die probleem reg te stel.
"Quality Control" is ook 'n persoon op sy eie wat na die tegnikus jou voertuig hetstel het deurgaan en 100% seker maak jou voertuig is reg herstel en jou rekening is reg. Kleiner herstel stasies kan nie so 'n persoon bekostig nie.
Die "Fly by Night" tegnici het miskien nie die "know how" en rekenaars om aan jou voertuig te werk nie. Dis hier waar kort paaie gevolg word om kostes te bespaar.
03 Mar 2020 @ 09:35:11 am
Stem saam Zack
Makliker besluit om later n Kar te koop as Piet, Koos, of Sannie hom gediens het of as jy kyk na n Kar met full service history by die agente.
Ook moet n persoon nie huil as hy geen inruil waarde kry op sy voertuig as sy diens boekie soos n smartie box lyk.
03 Mar 2020 @ 09:38:32 am
Sorry nog iets.
Die nuwe trend oral is om van goedkoop arbeid gebruik te maak. Dis waarom die ervare tegnici altyd op soek is na groener weivelde. Base stel nuwe jong seuns as tegnici aan en gooi hulle in die diep kant om te swem. Iewers gaan hulle sukkel.
By erkende vervaardigers is daar altyd n master tegnikus wat se hulp ingeroep kan word as iemand sukkel want sukkel kos geld. By Audi praat die master tegnikus vinnig met Duitsland se tegnici om die probleem op te los en leiding te vra. Vooraf bepaalde arbeid ure word aan elke job toegeken.
Sou dit gebeur by kleiner dienssentrums sukkel die tegnikus maar voort om die probleem op te los op die eienaar se kostes. Op die ou einde betaal jy dubble die arbeid as wat jy by die vervaardiger sou betaal het.
Almal ken die gesegde "Goedkoop koop is duur koop." D
Dieselfde hier is waar "Goedkoop tegnikuste kos soms duurder op die langtermyn"
03 Mar 2020 @ 10:35:35 am
Ek kan nie insien dat vervaardigers sal toelaat dat jy jou voertuig onder waarborg by net mooi enige diensstasie laat versien nie. As die regering so besluit, sal die vervaardigers dit sekerlik in die hof beveg. Daar sal steeds sekere standaarde moet geld. Sommiges privaat diensstasies is werklik swak. As jy die kans wil vat, is dit jou saak, maar as die vervaardiger moet instaan vir die gevolge van 'n swak diens, gaan hulle ernstig beswaar maak. Die regering se houding is seker om kostes vir die verbruiker af te bring, maar soos baie ander goedbedoelde beleide, kan hierdie een ook dalk net die teenoorgestelde gevolge hê.
03 Mar 2020 @ 11:15:02 am
Dan nog so want jy het dalk jou wa agter.
03 Mar 2020 @ 16:26:45 pm
John ek glo die syfers is tot op datum op die extend-a-waarborg web. Mens kan self vir elke model in die UK soek en dan meer inligting kry soos hierdie inligting vir die Kuga vanaf 2008. Dan kry jy kilos, koste per keer in die werkswinkel, gemiddelde km wat voeruie op het ens.